****

**PONAŠANJE UČENIKA TIJEKOM I NAKON POTRESA**

**TIJEKOM POTRESA:**

* Zakloni se ispod stola, odmakni se od prozora, visokih ormara ili visećih predmeta.
* Ako si u dvorištu škole odmakni se od zgrade, drveća i rasvjetnog stupa.
* Ne kreći se po školi za vrijeme podrhtavanja. Najčešće ozljede nastaju za vrijeme kretanja tijekom podrhtavanja.

**NAKON POTRESA:**

* Smiri se, ne širi paniku.
* Pozorno slušaj upute nastavnika i/ili drugih zaposlenika škole o načinu napuštanja zgrade.
* Kroz hodnike i stubišta škole kreći se na tih i brz način.
* **Trčanje je strogo zabranjeno.**
* Ako si zatrpan/a skreni pozornost na sebe lupkanjem po cijevi ili podu.
* Izbjegavaj vikanje, jer na taj način štediš energiju i zrak, te izbjegavaš udisanje prašine.
* Dolaskom na dvorište škole mirno pričekaj daljnje upute nastavnika i rukovoditelja evakuacije i spašavanja, ne stvaraj dodatnu paniku i ne napuštaj razrednu grupu.